
[bookmark: _Toc55300415]1. UVOD 
 
Dječji vrtić Sovice djeluje na području Gornjeg Mihaljevca od 2020. godine. Osnivač vrtića je Općina Gornji Mihaljevec. Proteklih godina vrtić se mijenjao u skladu s promjenama u društvu što je utjecalo na oblikovanje odgojno-obrazovnog kurikuluma. Tako da se danas kurikulum vrtića temelji na vrijednostima koje  izražavaju poštivanje entiteta djeteta, obitelji i zajednice, te prava na razvoj, sudjelovanje i zaštitu.  Danas je dječji vrtić Sovice odgojno obrazovno okruženje za četiri skupine djece od godine dana do polaska u školu u kojem svako dijete ima višestruke prilike ostvarivati interakcije s drugom djecom i odraslima.   U Nacionalnom kurikulumu za rani i predškolski odgoj i obrazovanje, naglasak je stavljen na poticanje cjelovitog razvoja, odgoja i učenja djece te osiguranje primjerene potpore razvoju kompetencija usklađenih s individualnim posebnostima i razvojnim karakteristikama svakog djeteta. Krajnji odgojno-obrazovni ishodi za dijete trebali bi biti rezultatom njegova permanentnog stjecanja kompetencija za cjeloživotno učenje.   
[bookmark: _Toc55300416]2. POLAZIŠTA NACIONALNOG KURIKULUMA ZA RANI I PREDŠKOLSKI ODGOJ I OBRAZOVANJE
[bookmark: _Toc55300417]
POSTOJEĆI DOKUMENTI
Nacionalni kurikulum za rani i predškolski odgoj i obrazovanje polazi od sljedećih dokumenata:
- Programsko usmjerenje odgoja i obrazovanja djece predškolske dobi (1991), 
 - Konvencija o pravima djeteta (2001),
  - Nacionalni okvirni kurikulum za predškolski odgoj i obrazovanje te opće obvezno i          srednjoškolsko obrazovanje (2011), 
- Smjernice za strategiju obrazovanja, znanosti i tehnologije Republike Hrvatske (2012), 
 - Priručnik za samo-vrednovanje ustanova ranoga i predškolskog odgoja i obrazovanja (2012), 
- Strategija obrazovanja, znanosti i tehnologije (2014).
[bookmark: _Toc55300418]PRIMJERI KVALITETNE PRAKSE
Nacionalni kurikulum za rani i predškolski odgoj i obrazovanje polazi od primjera dobre prakse u Republici Hrvatskoj koja se godinama izgrađivala sinergijom praktičara u dječjim vrtićima i vanjskih eksperata s fakulteta matičnih struka. Kvalitetna svjetska praksa rada s djecom u ranim godinama također je imala utjecaja na razvoj primjerenih pristupa djeci i izgrađivanje prakse za ranu i predškolsku dob u Republici Hrvatskoj.
[bookmark: _Toc55300419]ZNANSTVENE STUDIJE
Postignuća domaće i svjetske teorije i prakse u području institucijskoga odgoja i obrazovanja za djecu rane i predškolske dobi, ali i dostignuća na području inicijalnog obrazovanja i profesionalnog razvoja odgojitelja i drugih stručnih djelatnika u dječjem vrtiću utjecale su na oblikovanje Nacionalnog kurikuluma. Dijete je vrijednost po sebi.
Ta je spoznaja utjecala na paradigmatske promjene slike o djetetu i djetinjstvu te se ističe sljedeće:
-  Dijete je osobnost već od rođenja i treba ga ozbiljno shvaćati i poštovati  
- Dijete nije objekt u odgojnom procesu, već je socijalni subjekt koji participira, konstruira i, u       velikoj mjeri, određuje svoj vlastiti život i razvoj  
- Djetinjstvo nije samo pripremna faza za budući život, već je životno razdoblje koje ima svoje      vrijednosti i svoju kulturu     
 - Djetinjstvo je proces socijalne konstrukcije, koji djeca i odrasli zajednički izgrađuju
  - Djetinjstvo je proces koji se kontekstualizira uvijek u relaciji s određenim prostorom,     vremenom i kulturom (socio -konstruktivizam) te varira s obzirom na različitost uvjeta i kulture u kojima se događa. Stoga, kao što ne postoji univerzalno dijete, ne postoji ni univerzalno djetinjstvo. Na tim osnovama Nacionalnom kurikulumu za rani i predškolski odgoj i obrazovanje priskrbljena je znanstvena utemeljenost i praktična provedivost.   
[bookmark: _Toc55300420]3. NAČELA NACIONALNOG KURIKULUMA ZA RANI I PREDŠKOLSKI ODGOJ I OBRAZOVANJE
[bookmark: _Toc55300421]FLEKSIBILNOST ODGOJNO-OBRAZOVNOG PROCESA VRTIĆA

Načelo fleksibilnosti jedan je od parametara kvalitete u sustavu ranog i predškolskog odgoja i obrazovanja koji nije moguće ostvariti izolirano od ostalih čimbenika kao što su organizacijsko upravljane i vođenje, kultura ustanove i odnosi, materijalne, prostorne i organizacijske pretpostavke, senzibilitet i spremnost djelatnika za promjene i sl. Temeljna pretpostavka za uspješno ostvarivanje ovog načela u vrtiću je fleksibilnost svih čimbenika odgojno-obrazovnoga procesa, a posebice onih profesionalno angažiranih i odgovornih za visoku razinu kvalitete ustanove u cjelini. Primjena načela fleksibilnosti omogućuje cjelovito učenje djece i odraslih, i to aktivnim propitivanjem prethodno izgrađenih koncepata i kontinuiranim izgrađivanjem novih.
[bookmark: _Toc55300422]PARTNERSTVO VRTIĆA S RODITELJIMA I ŠIROM ZAJEDNICOM
Obitelj i vrtić su dva temeljna sustava u kojem se dijete rane i predškolske dobi razvija i raste, zadovoljava svoje osnovne potrebe, stječe prve spoznaje o sebi i svijetu oko sebe, uči o komunikaciji i odnosima, suživotu, zajedništvu, toleranciji, razvija svoje potencijale i stječe spoznaje i vještine prijeko potrebne za čitav život. Roditelji/skrbnici djeteta su privilegirani i primarni odgojitelji svojemu djetetu te ih stoga valja prihvaćati i poštovati kao ravnopravne članove vrtića – partnere, koji ustanovu obogaćuju svojim individualnim značajkama i iskustvima te svojom vlastitom kulturom, čime pridonose kvaliteti ustanove u cjelini. Otvorena, podržavajuća i ravnopravna komunikacija roditelja tj. skrbnika djeteta, odgojitelja i ostalog osoblja u ustanovi za rani i predškolski odgoj i obrazovanje ima zajednički cilj: primjereno odgovoriti na individualne i razvojne potrebe djeteta i osigurati potporu njegovu cjelovitom razvoju
[bookmark: _Toc55300423]OSIGURANJE  KONTINUITETA U ODGOJU I OBRAZOVANJU
Osiguravanje kontinuiteta u odgoju i obrazovanju iznimno je važno jer stvara polazište i osigurava uvjete za zadovoljavanje jednog od temeljnih prava djeteta - prava na odgoj i obrazovanje. 
Uvažavajući Bronffenbrennerovu Teoriju ekoloških sustava ovaj dokument ističe pretpostavke za uspostavljanje kontinuiteta u odgoju i obrazovanju su: 
 - Kvalitetna suradnja (partnerstvo) u sklopu i među različitim razinama odgojno - obrazovnoga sustava (podsustava). 
 - Kvalitetna suradnja svih podsustava s obiteljima djece i lokalne zajednice. Osnovni cilj kvalitetne suradnje/partnerstva među podsustavima i njihove kvalitetnije suradnje s obiteljima i lokalnom zajednicom jest premošćivanje barijera koje izazivaju stres i nezadovoljstvo u djece, roditelja i prosvjetnih djelatnika prije i tijekom prijelaza u sklopu podsustava te među sustavima.
[bookmark: _Toc55300424]OTVORENOST ZA KONTINUIRANO UČENJE I SPREMNOST NA UNAPRJEĐIVANJE PRAKSE
Podlogu tvorbe kurikuluma ranog i predškolskog odgoja i obrazovanja predstavlja okruženje vrtića, a ne izdvojeni sadržaji učenja ili predmetna područja. Briga o postizanju i održavanju kvalitete tog okruženja (različite dimenzije okruženja) predstavlja temeljni preduvjet kvalitete odgojno-obrazovnog procesa u vrtiću.  
Otvorenost za kontinuirano učenje i spremnost na unapređivanje prakse moguće je osnaživati uz pomoć:
- kontinuiranog istraživanja i unapređivanja kvalitete odgojno-obrazovnoga procesa od samih     praktičara – odgojitelja i drugih stručnih djelatnika vrtića;
  - osposobljavanja praktičara – odgojitelja i drugih stručnih djelatnika vrtića za istraživanje i    aktivno promišljanje vlastite odgojno-obrazovne prakse (na razini inicijalnog obrazovanja i    profesionalnog razvoja), u smjeru razvoja refleksivne prakse i refleksivnog profesionalizma;     - povezivanja svih sudionika odgojno-obrazovnoga procesa koji uče, istražuju i mijenjaju    odgojnu i obrazovnu praksu i dijele to iskustvo s drugima (posebice su-stručnjacima i    roditeljima) u zajednice koje uče.
[bookmark: _Toc55300425]4. VRIJEDNOSTI NACIONALNOG KURIKULUMA ZA RANI I PREDŠKOLSKI ODGOJ I OBRAZOVANJE

Vrijednosti se izvode iz najboljega humanističkog naslijeđa društva i civilizacije, na pojedinačnoj i društvenoj razini. One predstavljaju stalni orijentir za ostvarivanje odgojno obrazovnih ciljeva i potku odgojno-obrazovnog sustava od rane i predškolske dobi djeteta do završetka njegova školovanja. Vrijednosti usmjeravaju odgojno-obrazovno djelovanje ka osiguravanju individualne i društvene dobrobiti, u skladu s time kakvu se djecu i kakvo se društvo želi razviti.
[bookmark: _Toc55300426]ZNANJE
Znanje djetetu omogućuju razumijevanje i kritičko promišljanje svega što ga okružuje, snalaženje u novim situacijama te uspjeh u svakidašnje životu i svim kasnijim etapama institucijskog obrazovanja. U vrtiću dijete stječe znanje aktivno, oslanjajući se na svoj urođeni istraživački i otkrivački potencijal. Ono se razvija u poticajnome socijalnom i fizičkom okruženju vrtića, u interakciji s materijalima i drugom djecom te uz neizravnu potporu odgojitelja. U ranoj i predškolskoj dobi posebno je važno djetetu osigurati radost otkrivanja i učenja koje se najviše oslanja na igru i druge djetetu zanimljive aktivnosti.
Vrtić djetetu treba omogućiti da samo sebe percipira kao kompetentnog i uspješnog učenika te razvija različite strategije učenja. U takvim uvjetima dijete stječe kompetenciju „učenja“, kao temelj ostvarivanja koncepta cjeloživotnog učenja.
[bookmark: _Toc55300427]HUMANIZAM I TOLERANCIJA
Humanizam i tolerancija podrazumijevaju prihvaćanje i poštovanje živog bića i njegova dostojanstva te ostvarivanje pravednosti kao životnog načela. Afirmacija humanizma i tolerancije podrazumijeva oblikovanje odgojno-obrazovnog pristupa temeljenog na suosjećanju, prihvaćanju i međusobnom pružanju potpore, kao i osposobljavanju djeteta za razumijevanja svojih prava, obveza i odgovornosti te prava, obveza i odgovornosti drugih.
U vrtiću djeca uče prepoznati i prihvatiti svoje i tuđe potrebe, poštovati različitosti i graditi skrbne odnose s drugima te zajedno organizirati aktivnosti koje mogu moralno, materijalno i duhovno podizati kvalitetu života cjelokupne grupe tj. zajednice.
[bookmark: _Toc55300428]IDENTITET
Doba globalizacije obilježava multikulturalizam i zahtijeva odgoj i obrazovanje koje djetetu omogućuju da oblikuje identitet „građanina svijeta“, a pritom sačuva svoj nacionalni identitet i svoju kulturu te društvenu, moralnu, jezičnu i duhovnu baštinu. Sva djeca imaju pravo na odgoj i obrazovanje koje prihvaća i podržava različitost identiteta svakog djeteta i njegove obitelji.
To podrazumijeva odstupanje od stereotipa i predrasuda bilo koje vrste te prihvaćanje individualnih posebnosti svakog djeteta i osiguranje individualnoga pristupa svakom djetetu.  Vrtić treba djetetu pomoći da razumije sebe i vlastiti identitet, ali i identitet drugih s kojima se susreće u vrtiću i široj socijalnoj zajednici.
[bookmark: _Toc55300429]ODGOVORNOST
U ranom i predškolskom odgoju promiče se razvoj sposobnosti djeteta za proaktivno i konstruktivno sudjelovanje u životu zajednice te učenje o vlastitim i tuđim pravima, obvezama, načinima djelovanja u zajednici i mogućnostima doprinosa zajedničkoj dobrobiti. Odgovorno ponašanje pretpostavlja smislen i savjestan odnos između osobne slobode i odgovornosti djeteta.
Vrtić djeci treba omogućiti slobodu izbora aktivnosti, sadržaja, partnera za aktivnosti, prostora i načina oblikovanja aktivnosti te ih poticati da za svoje izbore uče preuzimati odgovornost.
[bookmark: _Toc55300430]AUTONOMIJA
Autonomija se ostvaruje odgojno-obrazovnim procesom usmjerenim razvoju samostalnog mišljenja, odlučivanja i djelovanja djeteta. Dijete se potiče na donošenje odluka i vršenje izbora, ostvarenje vlastitih prava te iznošenje i zastupanje vlastitog mišljenja. Razvoj osobne autonomije i emancipacije djeteta događa se u primjerenome fizičkom i socijalnom kontekstu vrtića, usmjerenom na stvaranje i održavanje prihvaćanja i recipročnih odnosa. 
 U podržavajućem i neugrožavajućem okruženju vrtića djeca razvijaju neovisnost, kritičke sposobnosti, samopouzdanje i racionalan pristup životu.

[bookmark: _Toc55300431]KREATIVNOST
Kreativnost kao odgojna vrijednost predstavlja osnovu razvoja djeteta u inicijativnu i inovativnu osobu koja je u stanju prepoznati, inicirati i oblikovati različite kreativne aktivnosti i pronalaziti originalne pristupe rješavanju različitih problema. 
 U oblikovanju odgojno-obrazovnoga procesa posebno se cijeni i potiče razvoj divergentnog mišljenja djeteta, i to u svim vrstama aktivnosti, područjima učenja i komunikaciji.
[bookmark: _Toc55300432]5. CILJEVI NACIONALNOG KURIKULUMA ZA RANI I PREDŠKOLSKI ODGOJ I OBRAZOVANJE
[bookmark: _Toc55300433]OSIGURANJE DOBROBITI ZA DIJETE

Nacionalni kurikulum za rani i predškolski odgoj i obrazovanje usmjeren je prema osiguranju dobrobiti za dijete. Osiguranje dobrobiti je multidimenzionalni, interaktivni, dinamični i kontekstualni proces kojim se integrira zdravo i uspješno individualno funkcioniranje te pozitivni socijalni odnosi u kvalitetnom okruženju vrtića. Planiranje odgojno-obrazovnoga procesa usmjereno je na promišljanje dobrobiti i načine na koji se ona može ostvariti, a ne na parcijalne ciljeve, tj. područja i sadržaje učenja, nezavisno od individualnih značajki svakog djeteta. Nacionalni kurikulum za rani i predškolski odgoj i obrazovanje uključuje: osobnu, emocionalnu i tjelesnu, obrazovnu i socijalnu dobrobit djeteta.
[bookmark: _Toc55300434]CJELOVIT RAZVOJ, ODGOJ I UČENJE DJETETA TE RAZVOJ KOMPETENCIJA
Važan cilj Nacionalnoga kurikuluma za rani i predškolski odgoj i obrazovanje je cjelovit razvoj, odgoj i učenje djece te razvoj njihovih kompetencija. Postizanje ovog cilja temelji se na shvaćanju djeteta kao cjelovitog bića te prihvaćanju integrirane prirode njegova učenja . Različiti segmenti odgojno-obrazovnoga procesa (zaštita, njega, odgoj, obrazovanje) trebaju biti integrirani u cjelinu, tj. utkani u sve segmente zajedničkog življenja djeteta s drugom djecom i odraslima u vrtiću, a ne vremenski i sadržajno parcelizirani. Nacionalni kurikulum za rani i predškolski odgoj i obrazovanje usmjeren je prema razvoju različitih kompetencija djece te odražava načela:  - Kompetencije djece su razvojne, nisu statične pa se potiče njihov razvoj i prati kontinuirano, a ne jednokratno ili povremeno (jednokratnim, periodičkim mjerenjem);  - Uspješnost djeteta u obavljanju određenih aktivnosti određuje splet više različitih kompetencija, čiji se pojavni oblici suptilno pretapaju s pojavnim oblicima mnogih drugih kompetencija. Zato se kompetencije djece procjenjuju cjelovito, a ne izdvojeno iz konteksta cjeline ostalih; - Djeca jednake kronološke dobi mogu se u velikoj mjeri razlikovati po svojim razvojnim mogućnostima i kompetencijama. Zato se kompetencije potiču i promatraju u kontekstu razvojnih mogućnosti svakog djeteta posebno, a ne njegove kronološke dobi. Posebna pažnja posvećuje se kompetencijama koje u ranoj dobi predstavljaju okosnicu razvoja svih ostalih, a osobito razvoju samopoštovanja, samopouzdanja i pozitivne slike djeteta o sebi. 
Ključne kompetencije za cjeloživotno učenje Nacionalnim kurikulumom za rani i predškolski odgoj i obrazovanje potiče se i osnažuje razvoj osam temeljnih kompetencija za cjeloživotno učenje, koje je obrazovna politika RH prihvatila iz Europske unije, a to su:
1. Komunikacija na materinskome jeziku
2. Komunikacija na stranim jezicima 
3. Matematička kompetencija i osnovne kompetencije u prirodoslovlju 
4. Digitalna kompetencija 
5. Učiti kako učiti
6. Socijalna i građanska kompetencija
7. Inicijativnost i poduzetnost 
8. Kulturna svijest i izražavanje




[bookmark: _Toc55300435]6. ODNOS NACIONALNOG KURIKULUMA ZA RANI I PREDŠKOLSKI ODGOJ I OBRAZOVANJE I KURIKULUMA VRTIĆA TE KURIKULUMA PREDŠKOLE

Nacionalni kurikulum za rani i predškolski odgoj i obrazovanje je službeni dokument propisan u Republici Hrvatskoj koji sadrži temeljne vrijednosti odgoja i obrazovanja djece u vrtiću. Polazišta ovog dokumenata su načela slobode, otvorenosti i raznolikosti, koja se trebaju odražavati na cjelokupnu organizaciju i provođenje odgojno-obrazovnoga rada u svim vrtićima u Republici Hrvatskoj. Njime se afirmiraju ideje pluralizma i slobode u primjeni pedagoških ideja i koncepcija, različitosti u vrstama i oblicima provođenja programa te demokratizacije društva prema subjektima koji se smatraju nositeljima programa, što predstavlja podlogu za razvoj različitih odgojno-obrazovnih koncepcija u vrtićima.
[bookmark: _Toc55300436]6.1. KURIKULUM VRTIĆA
Kurikulum vrtića predstavlja implementaciju tj. način provedbe Nacionalnoga kurikuluma za rani i predškolski odgoj i obrazovanje u pojedinome vrtiću s obzirom na njegove posebnosti. Kurikulum vrtića u svakoj ustanovi oblikuje se s obzirom na specifičan kontekst tj. njezinu kulturu te kulturu i tradiciju okruženja u kojem se ustanova nalazi. Kvalitetu kurikuluma vrtića određuju kontekstualni uvjeti u njemu (kvaliteta prostorno-materijalnog i socijalnog okruženja te organizacijska kultura), koje se kontinuirano propituje i unapređuje. 
Nacionalni kurikulum ranog i predškolskog odgoja i obrazovanja kao temeljni dokument struke, i kao okvir za definiranje odgojno obrazovnih poduhvata u zajednici dječjeg vrtića trebao bi, prema Nenadić-Bilan (2015), pomoći protagonistima, i to da:
• odgojiteljima pojasne pedagoške ciljeve, usmjere ih na najvažnije aspekte djetetova razvoja  kako bi primjereno odgovarali na djetetove potrebe,
• djetetu osiguraju kontinuitet između predškolskog i osnovnoškolskog odgoja i obrazovanja,
• roditeljima pomognu u razumijevanju djetetova razvoja i odgoja, ohrabre ih na uspostavu     partnerstva s odgojiteljima i podrže ih u stvaranju okruženja koje potiče razvoj i učenje  djece.  
U ovoj pedagoškoj godini posebna je zadaća ustanove, s jedne strane implementirati vrijednosti kurikuluma u život vrtića i, s druge, definirati kurikulum vrtića temeljem obilježja kulture življenja i učenja u ustanovi.  Planiramo to činiti na sljedeći način:  fizičko okruženje je osnovni izvor spoznaje za djecu koji ona, kao aktivni istraživači i protagonisti svojega učenja i razvoja, koriste i u njemu žive. U programu je osigurana raznovrsnost, raznolikost i stalna dostupnost materijala. S obzirom na potrebe djece različitih dobi, materijali su prilagođeni tim zahtjevima. Osnovni materijali (razvojno primjerena didaktička sredstva i pomagala: standardna oblikovana sredstva i igračke za simboličke igre, ranu pismenost, istraživanje i izražavanje, nestrukturirani, prirodni i namjenski izrađeni materijali) dopunjuju se specifičnim. Oprema koja se koristi u programima standardno je visoke kvalitete, što znači da u svim svojim atributima odgovara potrebama djece (funkcionalnost, multidimenzionalnost - kombinatorika, ergonomski dizajn), ali i brine o sigurnosti djece (netoksična, nije zapaljiva, neopasna), estetski je izvedena i privlačna i prilagođena dječjoj manipulaciji (lagana, lako prenosiva, trajna i solidna). U odgojno obrazovnom radu koriste se i nestrukturirani materijali koji imaju višestruk potencijal za učenje i razvoj djeteta. Djeca iz redovitog i  kraćih programa žive i uče u prostorima sobe dnevnog boravka i zajedničkih prostora vrtića. U našem objektu na adresi Gornji Mihaljevec 16, smještene su sve četiri skupine djece, jedna jaslička, dvije vrtićke te jedna predškolska skupina u sobama uz pripadajuće prostore u kojima se nalaze dodatni sadržaji i oprema. Uz svaki dnevni boravak nalazi se sanitarni čvor i hodnik s pripadajućom garderobom. Djeca koriste zajedničke prostore ispred sobe dnevnog boravka (hodnik) za zajedničke igre, istraživanje i druženje.  Djeca jasličke i  vrtićke dobi koriste vanjsko igralište koje se nalazi ispred dječjeg vrtića Sovice. Ulaz u prostor vrtića osiguran je prema važećim sigurnosnim propisima.



DNEVNI RITAM AKTIVNOSTI U DJEČJEM                                    AKTIVNOSTI
 VRTIĆU - JASLICE VRIJEME  

5:30 – 8:00                                                                     Okupljanje djece, individualni rad, rad u                                                 
                                                                                         parovima, malim grupama ili zajedničke 
                                                                                         aktivnosti cijele skupine

8:00 – 8:30                                                                     Priprema za doručak ( osamostaljivanje             
                                                                                         djece u brizi za sebe – pranje ruku, 
                                                                                         postavljanje stola, samoposluživanje 
                                                                                         pri jelu i pospremanje stola)

8:30- 10:00                                                                    Aktivnosti u grupi prema dnevnom planu i 
                                                                                         programu  ( rad u parovima, malim
                                                                                         grupama ili zajedničke aktivnosti cijele 
                                                                                         skupine)        

10:00 – 10:30                                                                priprema za igru ili odlazak na igralište 
                                                                                        vrtića

10:30 – 10:45                                                               priprema za ručak ( odlazak na wc,
                                                                                        pranje ruku, stavljanje pribora na stol)

10:45 – 11:15                                                                Ručak 
 
11:15 – 11:30                                                               Osobna higijena i priprema za
                                                                       poslijepodnevni odmor
11:30 – 14:00                                              poslijepodnevni odmor ( uz slušanje glazbe,
                                                                       priče i sl.)

14:00 – 14:30                                              Ustajanje, priprema za užinu, užina

14:30 – 16:00                                             popodnevni odgojno obrazovni rad:
                                                                      individualni rad, rad u parovima, malim grupama ili 
                                                                      zajedničke aktivnosti cijele skupine ili boravak u 
                                                                      dvorani

DNEVNI RITAM AKTIVNOSTI U DJEČJEM                                           AKTIVNOSTI 
 VRTIĆU - VRTIĆ VRIJEME

5:30 – 8:00                                                          Okupljanje djece, individualni rad, rad u 
                                                                              skupinama, malim grupama ili zajedničke
                                                                              aktivnosti cijele skupine

8:00 – 8:30                                                           Priprema za doručak i doručak ( osamostaljivanje
                                                                               djece u brizi za sebe- pranje ruku, postavljanje 
                                                                               stola, samoposluživanje pri jelu i pospremanje
                                                                               stola
8:30 – 10:00                                                        Aktivnosti u grupi prema dnevnom planu i 
                                                                               programu ( rad u parovima, malim grupama ili 
                                                                               zajedničke aktivnosti cijele skupine )

10:00 – 11:00                                                      Priprema za izlazak na igralište i boravak 
                                                                               na zraku

11:00 – 11:15                                             Ulazak u prostore vrtića u malim grupama
                                                                      i priprema za ručak 

11:15 – 11:45                                             Ručak

11:45 – 12:00                                             Osobna higijena i priprema za poslijepodnevni 
                                                                      odmor 

12:00 – 14:00                                             poslijepodnevni odmor ( uz slušanje glazbe, priče i  sl.)
                                                                      djeca u godini pred školu rad u mirnim aktivnostima
 
14:00 – 14:30                                              Ustajanje, priprema za užinu

14:30 – 15:00                                              Užina    

15:00 – 16:00                                              Popodnevni odgojno obrazovni rad:
                                                                       individualni rad, rad u parovima, malim grupama
                                                                       ili zajedničke aktivnosti cijele skupine ili boravak
                                                                       na zraku 
DNEVNI RITAM AKTIVNOSTI U VRTIĆU                         
6-SATNI PROGRAM
VRIJEME                                                                      AKTIVNOSTI

8:00 - 8:30                                                    Doručak             
                                                                   Priprema za doručak i doručak ( osamostaljivanje
                                                djece u brizi za sebe- pranje ruku, postavljanje
                                                 stola, samoposluživanje pri jelu i pospremanje
08:30 - 09:30                                            Planirane aktivnosti
· aktivnosti u grupi prema programu (rad u parovima,                                                                                                                                                                                                    malim grupama ili zajedničke aktivnosti cijele skupine)
09:30 - 10:30                                                   Slobodne aktivnosti- slobodna igra po centrima 
                                                                      aktivnosti
[bookmark: _Hlk83803111]                                                                      Boravak na svježem zraku- priprema za izlazak na 
                                                                      Igralište i boravak djece na svježem                                                                            
                                          zraku (igra na vrtićkom igralištu, šetnja
okolicom vrtića)

10:30 - 10:45                                             Ulazak u prostore vrtića i priprema za ručak
        (skidanje, izuvanje cipela, obuvanje papuča,
                                           upotreba sanitarnog čvora, pranje ruku)
10:45 - 11:15                                             Ručak
11:15 - 11:30                                             Osobna higijena- (wc, pranje zubi, ruku) i priprema za   
                                                                     dnevni odmor- (skidanje- oblačenje pidžame)
11:30 - 13:30                                             Dnevni odmor- (tko ima potrebu- uz slušanje glazbe, 
                                                                     priče i sl.)
12:00 - 13:30                                             Rad na projektu, radionice- (ne-spavači- rad u mirnijim 
                                                                    aktivnostima)
13:30 - 14:00                                            Užina i osobna higijena- sanitarni čvor- pranje ruku
13:50 – 14:00                                           Odlazak kući

     	Vrtić koristi sigurnosno-zaštitne i preventivne programe: Program prevencije ovisnosti i rizičnih ponašanja djece i Program mjera povećanja sigurnosti i zaštite djece, koji sadrži podsjetnike i protokole postupanja (vidi tekst programa): 
 • Podsjetnik na postupke i metode djelovanja kod preuzimanja i predaje djeteta roditelju, 
 • Podsjetnik na postupke i metode djelovanja kada roditelj ne dođe po dijete nakon dežurstva,
  • Podsjetnik o postupanju kod dolaska roditelja u alkoholiziranom ili nekom drugom neprimjerenom psihofizičkom stanju,
  • Podsjetnik o postupanju u slučaju sukoba s roditeljem/roditeljima, agresivnosti roditelja ili prijetnje oružjem te međusobnog sukoba roditelja, 
 • Podsjetnik na postupke i metode djelovanja kada dijete pobjegne iz vrtića,
  • Podsjetnik na postupke i metode djelovanja pri korištenju igrališta, 
 • Podsjetnik na postupke i metode pružanja prve pomoći, 
 • Podsjetnik na postupke i metode djelovanja na sigurnost djece u sobi dnevnog boravka 
 • Podsjetnik na postupke i metode nadzora kretanja osoba u objektu,
  • te dva Protokola Ministarstva obitelji, branitelja i međugeneracijske solidarnosti: 
 • Protokol o postupanju u slučaju nasilja među djecom i mladima i 
 • Protokol o postupanju u slučaju nasilja u obitelji.  
[bookmark: _Toc55300437]
SUVREMENA SHVAĆANJA O DJETETU I ORGANIZACIJA ODGOJNO-OBRAZOVNOG PROCESA VRTIĆA

Rano djetinjstvo je razdoblje kada se stvaraju temelji za razvoj i odgoj svih ljudskih potencijala i sposobnosti. Procesi stjecanja novih djetetovih iskustava u odgojnoj skupini ovisit će i o socijalnim iskustvima što ih djeca donose iz svog obiteljskog konteksta. To znači da procesi učenja, u ovisnosti o navedenome, mogu biti manje ili više uspješniji, prirodniji i lakši. Gardner (1991) navodi kako djeca imaju 'prirođenu' lakoću u socijalnim interakcijama, a Prout i James (1999) tvrde da djeca imaju sve alate za društvenost i sudjelovanje u životu zajednice. Ovo je od velike važnosti s obzirom na činjenicu da se dječji vrtić danas smatra zajednicom koja uči, koja podržava i podupire zajedničko cjeloživotno učenje svih: i djece, i odraslih. Za te je procese od izuzetne važnosti i samo okruženje ili kontekst dječjeg vrtića, koje autori nazivaju kultura ustanove, ozračje, i sl.  
U svakom slučaju, okruženje u kojemu djeca i odrasli provode svoje dnevne živote i kroz njih uče treba poticati razvoj i učenje.  Temeljna polazišta u određivanju poticajnog okruženja u instituciji dječjeg vrtića su:
   • razvojna primjerenost (dobna i individualna), 
  •  estetska oblikovanost i socio-konstruktivistička paradigma cjeloživotnog učenja
Zadaća je u ranim godinama stvoriti uvjete za djetetovo učenje za život i suradnju s drugima. O tome ovisi kvaliteta djetetova života u odrasloj dobi. Stoga je potrebno razvijati i učiti alate za društvenost: 
•  ZNANJA 
 • VJEŠTINE (razumijevanje)
 • UMIJEĆA
 • DISPOZICIJE
Socijalna znanja - kompetentno sudjelovanje u aktivnostima vršnjaka traži nekoliko vrsta socijalnih znanja: poznavanje normi, poznavanje glavnih socijalnih pravila grupe, poznavanje jezika sporazumijevanja, sudjelovanja u aktivnostima vršnjaka (Katz, 1999).  
Socijalno razumijevanje - sposobnost predviđanja tuđih reakcija na uobičajene situacije u vršnjačkoj interakciji radi razumijevanja tuđih emocija i usklađivanja ponašanja u interakcijama.  
Socijalna umijeća - načini na koje djeca pristupaju jedni drugima - matematičkim jezikom rečeno, to je omjer broja pokušaja da se pristupi igri vršnjaka i broja odbijanja (istraživanja pokazuju 50:50). Obrasci socijalnog pristupa naučena u ranoj dobi najvažnija su socijalna umijeća (Corsaro, 1985).  
Socijalne dispozicije - trajne navike ili karakteristični načini reagiranja u različitim vrstama situacija: radoznalost, šaljivost, kreativnost, plahovitost, refleksivnost, pristupačnost, svadljivost, škrtost, sukobljavanje, šefovanje, egoističnost i dr. (Katz, 1995). Socijalne dispozicije, kako pozitivne tako i negativne, djeca uče iz iskustva, usvajajući dostupan model važne osobe iz njihove okoline. 
Djeca uče kroz neposredno iskustvo života u zajednici s drugima. Svako učenje je pokušaj i poduhvat kojim dijete / djeca nastoje proniknuti u fenomene oko sebe, pronaći odgovore na trenutna pitanja koja ih zaokupljaju i snaći se u određenoj situaciji. Stoga je razina znanja koju djeca izgrađuju na ovaj način razina proceduralnog i/ili meta znanja.  Istraživači ranog razvoja (Vygotsky, 1978; Gardner, 1983; Polgar, L. 1990; Malaguzzi, 1996; Bruner, 2000; Rinaldi, 2006) smatraju kako mala djeca posjeduju ogroman razvojni potencijal, intuitivno znanje, otvorenog su uma, odlikuje ih divergentno mišljenje i praktična inteligencija, a njihov autentični obrazac učenja odgovara matrici prijenosa višega reda (high road transfer pattern) To znači, da prilikom rješavanja pitanja relevantnih za njihove dnevne živote djeca kontinuirano svoja generalna iskustva prenose u konkretnu situaciju kako bi pronašla najbolje rješenje (da bi razmišljala djeca se moraju prisjećati, naslućivati, oslanjati na intuiciju). U tim situacijama ona moraju najprije prosuditi o tome koji se tip znanja zahtijeva za rješavanje konkretnog problema, zatim konstruirati vlastita objašnjenja i suprotstaviti ih mišljenjima drugih i potom preuzeti odgovornost za učinjeni izbor (Elmore, Peterson i McCartney, 1996). Na taj se način ostvaruje istinsko razumijevanje i dubinsko učenje (deep learning). Znanje se ovdje pojavljuje kao konstitutivni dio djetetova dnevnog života.  U suradnji s drugima (odraslima i kompetentnijim vršnjacima) djeca svakodnevno konstruiraju nova značenja i nova znanja dijeleći ih međusobno, što je, prema navedenim autorima, jedan od razloga lakoće učenja u ranim godinama. Drugi razlog je igra, ona je djetetov modus operandi.  
 I u ovoj pedagoškoj godini nastavit će se rad na području izgradnje ključnih kompetencija za cjeloživotno učenje u djece i u odraslih te na području ostvarivanja prava obitelji i djece za sudjelovanjem (zajedničkim donošenjem odluka o pitanjima koja se tiču dnevnih života, učenja i rada u dječjem vrtiću kao kontekstu za življenje i učenje svih sudionika odgojno obrazovnog procesa). 
 Stoga su bitne zadaće:
•  Izgradnja kompetencija za cjeloživotno učenje kurikulumska orijentacija prema ishodima odgoja i obrazovanja (odrasli i djeca)
 •  Ostvarivanje prava obitelji i djece na sudjelovanje.
IZGRADNJA KOMPETENCIJA ZA CJELOŽIVOTNO UČENJE DJECE I ODRASLIH U USTANOVI RANOG ODGOJA- Danas se  vrtić  smatra zajednicom koja uči:  koji podržava i podupire zajedničko cjeloživotno učenje svih: i djece, i odraslih. U institucijskim uvjetima podrazumijeva se sudjelovanje, po mogućnosti inventivno, svih sudionika u organiziranju zajedničke prakse koja nikada nije završen proces i koja omogućuje učenje i razvoj svih sudionika (Leave i Wenger, 1991, prema Miljak, 2007). Stoga je za pretpostaviti da i odgojno-obrazovnu praksu i kurikulum vrtića su-konstruiraju svi protagonisti života u njemu.  Zato je naša orijentacija usmjerena stvaranju razumijevajućeg konteksta za potrebe svih u ustanovi dječjeg vrtića, osobito na izgradnju trajnih kompetencija za zajedničko učenje, djelovanje i življenje. Prema Nacionalnom kurikulumu za rani i predškolski odgoj i obrazovanje (MZOS, 2015) osnažuje se razvoj osam temeljnih kompetencija za cjeloživotno učenje. One predstavljaju temelj za procese razvoja samopoštovanja, samopouzdanja i pozitivne slike o sebi (sobne kompetencije).
 To su:
1. Komunikacija na materinskome jeziku 
2. Komunikacija na stranim jezicima
 3. Matematička kompetencija i osnovne kompetencije u prirodoslovlju
 4. Digitalna kompetencija
 5. Učiti kako učiti
 6. Socijalna i građanska kompetencija 
7. Inicijativnost i poduzetnost 
8. Kulturna svijest i izražavanje
 9. Motoričke kompetencije
Namjera je izgraditi i/ili poduprijeti rast znanja, vještina i stavova potrebnih u radu s djecom, odraslima i roditeljima na području izgradnje ključnih kompetencija za cjeloživotno učenje. Za različite sudionike bit će potrebne različite razine znanja i vještina, no svaki bi sudionik  trebao dosegnuti svoje granice. Očekuje se u svim odgojnim skupinama izgrađeno kvalitetno razvojno ozračje i uzajamno razumijevajuća komunikacija. 
 
Ove godine nastavlja se rad i praćenje razvoja kompetencija u godini pred polazak u osnovnu školu.

Cilj za područje kurikuluma ustanove

Cilj nam transformacija tradicionalnog shvaćanja odgojno-obrazovne dobrobiti za dijete u suvremen pristup su-konstrukcije kurikuluma, konkretno, da se praksa u kojoj odgojitelj unaprijed planira znanja koja djeca trebaju stjecati (sadržaje, metode, vrijeme, oblike rada i provjeru) transformira u praksu u kojoj svi sudionici pedagoškog procesa konstruiraju i su-konstruiraju pristup otkrivanju znanja (situacijski pristup, pedagoški projekti, djetetov način, djetetovo vrijeme, korištenje dokumentacije u svrhu učenja odraslih i djece, refleksije, akcijska istraživanja). 
[bookmark: _Toc55300438]PEDAGOŠKA DOKUMENTACIJA

Osim propisane pedagoške dokumentacije za odgojnu skupinu odgojitelji vode i druge, raznolike oblike dokumentiranja tijekom pedagoške godine. Propisana dokumentacija obuhvaća:
- Knjigu pedagoške dokumentacije odgojne skupine (s razrađenim orijentacijskim planom i programom odgojno-obrazovnog rada za određeno razdoblje, tjednim planovima i programima odgojno-obrazovnog rada, dnevnikom odgojno-obrazovnog rada, zajedničkim aktivnostima djece i odraslih, bilješkama o radu s roditeljima, suradnji s članovima stručnog tima, te vrednovanje ostvarenog plana i programa za navedeno razdoblje),
  - Imenik djece, 
 -  Evidencijsku lista prisutnosti djece,
  - Dosje djeteta s posebnim potrebama, 
 -  Program stručnog usavršavanja.  

Osim propisane dokumentacije, odgojitelji će dokumentirati odgojno – obrazovni proces i na sljedeće načine:  
- dokumentirati razvoj djeteta (obrazac inicijalnog intervjua, liste praćenja prilagodbe, bilješke o napredovanju svakog djeteta u odnosu na usvajanje vježbi, etnografske i anegdotske bilješke, foto-zapisi, video-zapisi, liste praćenja razvoja prema razvojnim područjima, crteži, fotografije djeteta u radu), 
- dokumentaciju o osobnom stručnom usavršavanju i profesionalnom razvoju (razvojna mapa odgojitelja, album) 
 - plakate dječjih projekata, foto i video-zapisi, etnografske i anegdotske bilješke, dječji radovi…
Ovu dokumentaciju odgojitelji koriste na nekoliko načina:
- u radu s djecom kako bi im pružali prilike da promatraju, evociraju i elaboriraju svoje prijašnje radnje, traže logičke poveznice, preispituju svoje hipoteze i valoriziraju ih, uspoređuju prijašnje radnje i aktualne te buduće postupke i na taj način kreiraju vlastite teorije o nečemu.   Roditeljima je dokumentacija dostupna kroz dva modela (razvojni portfolio djeteta i plakati u vanjskom prostoru). Na taj način roditelji imaju prilike, s jedne strane, steći iskustva o onom dijelu djetetova života koji im je nepoznat (jer ne dijele isti prostor i vrijeme dnevnoga života i odrastanja djeteta), i s druge strane, upoznati se s načinima rada u vrtiću, važnim razvojnim aspektima i procesima izgradnje djetetovih kompetencija za život i učenje.  Odgojiteljima ova vrsta praćenja i dokumentiranja procesa učenja i razvoja djeteta pomaže da dobije bolji uvid u načine kako pojedino dijete izražava svoje potrebe ili stvaralačka svojstva što pomaže procesu individualizacije pristupa i interakcije s pojedinim djetetom, kao i kreiranju prilika za zajedništvo. 

Kakav vrtić želimo?
Onakav kakvim ga vide različiti ljudi iz svojih različitih perspektiva i, onakav kakvim ga vidi suvremena teorija, praksa i znanost čije su vrijednosti izrečene kroz uvodne kurikulumske premise. Temeljem procesa samovrednovanja razvojnim smo se planom fokusirali na dva područja kvalitete: kulturu ustanove i kurikulum. 

Cilj za područje kvalitete KULTURA USTANOVE
Da se jedna vrsta kulture transformira u drugu vrstu, konkretno, da se izolacijska kultura (praksa da se život i učenje odvijaju isključivo unutar zidova sobe dnevnog boravka) transformira u suradničku kulturu (praksa da se živi i uči zajedno s drugima, odraslima i djecom): „Za odgojiti jedno dijete potrebno je čitavo selo!“, da se znanje dijeli, da se razvija kultura dijaloga i da se razvija zajednička odgovornost za djecu, prostor i odgojno-obrazovni proces.
Indikatori provedbe: razvojno primjereno fizičko i materijalno okruženje, unutarnji i vanjski prostori, evidentirane promjene dokumentacija odgojne skupine, fotodokumentacija, razvojna portfoliji djece i odgojitelja, dokumentacija i projekata analiza stanja unošenje promjene, praćenje provedbe razvoj ideje, dokumentiranje evaluacija. Formalni oblici komuniciranja ideja i rješavanja određenih pitanja, konkretno: fokus grupe, refleksije i planiranja, interesni timovi. Neformalni oblici komuniciranja ideja i rješavanja određenih pitanja, konkretno: grupe podrške, ventiliranje, izleti i druženja, društvene mreže. Akcijski pristup: povezivanje u zajedničkim prostorima, povezivanje u zajedničkom planiranju, povezivanje u provedbi, praćenju i reflektiranju zajedničke prakse, povezivanju u procesu vrednovanja prakse i umrežavanje.  
Planske aktivnosti: povezane s društvenim i prirodnim fenomenima i događanjima, pitanjima koja se pojavljuju.  Druženja djece: „otvoriti vrata“, pružiti prilike djeci da vide i upoznaju tko osim njih još živi u vrtiću – djeca različite dobi i odrasli: što rade, kako uče, kako provode dan i sl., Posjeti: odgojnim skupinama, zaposlenicima vrtića na njihovim radnim mjestima, radionicama za odrasle (roditelji i zaposlenici), izrađivanje plakata o navedenome, provođenje pedagoških projekata o tome i sl.,   Načini rješavanja problema:  
• Involviranjem u odgojno-obrazovni i životni kontekst ustanove, kroz oblike individualne i/ili grupne suradnje i učenja odraslih, refleksije
• Prilagođavanjem organizacije rada novim uvjetima (npr: odgojitelji, roditelji i djeca izvan soba dnevnog boravka formiraju neki interesni centar u kojemu se djeca mogu igrati tijekom cijeloga dana – za to je potrebno stupnjevati radno vrijeme nekih odgojitelja  – orijentacija na taj prostor te odgojitelje pripravnike uključiti u te oblike rada. Jednako tako roditeljima ponuditi sudjelovanje u nekim aktivnostima.  
• Motivacijske radionice (htijenje za „biti zajedno“);  Radionice i stručni aktivi – Razvoj ključnih obrazovnih kompetencija za cjeloživotno učenje, rad djece na projektima, predavanje iz područja Pozitivne psihologije: sve u smjeru preuzimanje odgovornosti i razvoj inicijative, poduzetništva.
[bookmark: _Toc55300440]ZNAČAJKE KURIKULUMA VRTIĆA

ODGOJNO-OBRAZOVNI PROGRAMI:  
[bookmark: _Toc55300441]PROGRAM PREDŠKOLE, RANO UČENJE ENGLESKOG JEZIKA, SPORTSKI PROGRAM, OBRAZOVANJE I POUČAVANJE NA PODRUČJU KULTURE

Vrtićkim kurikulumom utvrđen je okvirni plan i program rada kroz redovne i posebne programe: 
· redoviti 10-satni program
· poludnevni 6- satni program
· program predškole
· poseban kraći program ranog učenja engleskog jezika

PROGRAMI
 Redoviti i posebni programi
 Redoviti i posebni  programi se provode u našem objektu dječjem vrtiću  Sovice.
Programi i organizacija rada u našem vrtiću temelje se na razvojno-primjerenom kurikulumu usmjerenom na dijete i humanističkoj koncepciji razvoja predškolskog odgoja, što znači:
• pažljivo i bogato strukturirano okruženje i poticajna materijalna sredina koja doprinosi  razvoju dječjeg učenja, kreativnosti i stvaralaštvu 
• poznavanju zakonitosti rasta i razvoja djeteta u skladu s čim  odgojno-obrazovni djelatnici planiraju svoj rad
 • učenje je interaktivan proces koji uključuje djecu, odrasle, kao i čitavo društveno  okruženje
 •poticanje partnerskog odnosa s roditeljima kao najvišeg oblika suradnje u ostvarivanju zajedničkog cilja – optimalnog razvoja djeteta
 • poticanje tolerancije prema različitostima i uvažavanje prava sve djece 
 • kontinuirano stručno usavršavanje kao potreba podizanja stručne kompetencije za rad i   stjecanje novih znanja, vještina i sposobnosti potrebnih za primjenu suvremenih oblika  rada s djecom predškolske dobi
Ciljevi redovitih i posebnih programa
Stvaranje uvjeta za potpun i skladan razvoj djetetove osobnosti, doprinos kvaliteti  njegova odrastanja i, posredno, kvaliteti njegova obiteljskoga života te osiguravanje  takvih uvjeta koji jamče razvoj svih sposobnosti svakoga djeteta i osiguravaju jednake  mogućnosti svoj djeci kroz:
•  zadovoljavanje specifičnih komunikacijskih, razvojnih i obrazovnih potreba djeteta
•   osmišljavanje aktivnosti u kojima će dijete moći iskazivati svoje potencijale
•   stvaranje kreativnog ozračja (raznovrsni materijali za istraživanje i stvaranje
•   zainteresiran, ne-direktivni stav odgojitelja
•   usvajanje vještina potrebnih za zadovoljavajuće funkcioniranje u socijalnom               okruženju
Namjena programa
Cjeloviti razvojni programi ranog i predškolskog odgoja i obrazovanja provode se za djecu od jedne godine do polaska u osnovnu školu. Nudimo cjelodnevne (10-satne) programe koji počinju s radom u periodu od 6:30 sati, sukladno potrebama roditelja i (6- satni) program (8:00- 14:00 sati). Skupine dijelimo prema kronološkoj dobi djeteta u tzv. jasličku skupinu (djeca od 1. do 3.godine) i dvije vrtićke skupne (djeca od 3. do 5. godine)i jednu predškolsku skupinu (od 6. do7. godine).  Gotovo sve naše skupine su dobno mješovite, što omogućuje  kvalitetnu socijalnu interakciju i suradničko učenje djece različite dobi.
Nazivi programa, specifičnosti, vremenik i nositelji
	Skupina 
	Radno 
vrijeme
	Početak 
rada
	Prekid 
Rada
	Završetak
Rada
	Broj radnih dana
	Djelatnik 
	Radno mjesto
	Stručna sprema

	Jaslička
„Mrkvice“
	5:30 -16:00
	01.09.
2025.
	
	
	5
	Emina 
Preložnjak

	Učitelj/ odgojitelj
	VSS

	
	
	
	
	
	
	Dunja 
Škvorc

	Učitelj
	VSS



Specifičnosti skupine: 
 - pojačan rad na spoznajnom području i istraživačkim aktivnostima
	Skupina 

	Radno vrijeme
	Početak rada
	Prekid rada
	Završetak rada
	Broj radnih dana
	Djelatnik 
	Radno mjesto
	Stručna sprema

	Vrtićka 
„Šapice“
	5:30 – 16:00
	01.09.
2025.
	
	
	5
	Andreja 
Novak
	Odgojitelj 
	VŠS

	
	
	
	
	
	
	Renata Knezić
	Odgojitelj
	VŠS



Specifičnosti skupine: 
 - pojačan rad na području govora, komunikacije, izražavanja i stvaralaštva: glazbeno-scenske aktivnosti





	Skupina 
	Radno vrijeme 
	Početak rada
	Prekid rada
	Završetak rada
	Broj radnih dana
	Djelatnik 
	Radno mjesto
	Stručna sprema

	Vrtićka „Žabice“
	5:30 – 16:00
	01.09.
2025.
	
	
	5
	Manuela 
Makovec
	Odgojitelj
	VŠS

	
	
	
	
	
	
	Iva 
Polanec
	Studentica 
Predškolskog odgoja


	SSS





Specifičnosti skupine: 
 - pojačan rad na području govora, komunikacije, izražavanja i stvaralaštva: glazbeno-scenske aktivnosti
- priprema za školu (crtančica i radni listovi)
	Skupina 
	Radno vrijeme
	Početak rada
	Prekid rada
	Završetak rada
	Broj radnih dana
	Djelatnik 
	Radno mjesto
	Stručna sprema

	Predškolska 
Skupina
„Pandice“
	5:30 – 16:00
	01.09.
2023.
	
	
	5
	Tessa Kralj
	odgojitelj
	VŠS

	
	
	
	
	
	
	Bernarda Flinčec
	Odgojitelj/pripravnik



	VŠS







Specifičnosti skupine: 
 - pojačan rad na području govora, komunikacije, izražavanja i stvaralaštva, posebice sadržajima Kraćeg programa ranog učenja engleskog jezika i  dramsko-scenskim aktivnostima.
Način realizacije Primjena suvremenih procesa učenja djece zasnovanih na najnovijim znanstvenim spoznajama. Integrirani i razvojni kurikulum podrazumijeva paralelno odvijanje mnoštva aktivnosti djece, stimulativno materijalno okruženje koje potiče na istraživanja i stjecanje znanja.
 Bitni aspekti rada su:
• stvaranje poticajnog okruženja
 •individualizirani pristup 
• poticanje i stvaranje uvjeta za dječje aktivnosti
 •dokumentiranje procesa učenja djece
 • refleksije s djecom i stručnjacima
 • predlaganje novih mogućnosti za igru, stvaranje, promatranje, otkrivanje, traženje i  učenje novih rješenja
 • usmjeravanje na važnost i zdravstveno-preventivni potencijal tjelesnog vježbanja od  najranije dobi, u cilju poticanja cjelokupnog psihofizičkog razvoja djeteta i razvijanja  zdravih navika
Način vrednovanja
 • kroz  praćenje provedbe bitnih zadaća i razvojnog plana ustanove
 • kroz nastavak rada vrtićkog tima za kvalitetu
 • samoevaluacija i vanjska evaluacija rada (Nacionalni centar za vanjsko  vrednovanje  obrazovanja)
 • upitnici za djecu, odgajatelje i roditelje na kraju pedagoške godine
Rano učenje engleskog jezika-kraći program
[bookmark: _Hlk82605485]Kraći program engleskog jezika provodi se jednom tjedno u trajanju od 45:00 min  u vrtiću.
U program se mogu uključiti zainteresirana djeca.
Ciljevi programa
Upoznati djecu s engleskim jezikom u ranoj dobi, osigurati im ugodan uvid u taj jezik, te razvijati ljubav i sklonost prema učenju stranog jezika.
Naziv programa, vremenik , nositelji
	Skupina 
	Radno vrijeme
	Početak rada
	Završetak rada
	Djelatnik 
	Radno mjesto
	Stručna sprema

	„Žabice“ i 
„Pandice“
	1x na tjedan po 45min 
	01.10.
2025.
	30.06. 
2026.
	Studio Žerjav
	Prof. eng jezika
	VSS






Način realizacije
Djeca će usvajati program spontano i kroz igru, uz što više slikovnih, auditivnih te taktilnih poticaja te se program prilagođava radu djece na projektu (tj. aktivnostima u projektu) za koji pokazuju interes.
Bitni aspekti rada
• razvijati i poticati interes za usvajanje engleskog jezika postepenim uvođenjem u komunikaciju
 • poticati dječju znatiželju i interes prema novom načinu sporazumijevanja te njegovati ispravan izgovor, ritam i intonaciju
 • usvajati osnovni vokabular kroz igre, pjesme i spontane interakcije, rad djece na projektu
 • razvijati interes djece za druge zemlje i ljude čiji jezik usvajaju

Način vrednovanja
•  praćenje provedbe bitnih zadaća programa
 • samoevaluacija programa od strane voditelja i stručnog tima vrtića
 • upitnici za djecu, voditelje, roditelje na kraju pedagoške godine

PLANIRANJE I OBLIKOVANJE KURIKULUMA VRTIĆA
Kurikulum vrtića je rezultat djelovanja svih njegovih protagonista: djece, odgojitelja, roditelja i drugih odraslih. On nije unaprijed definiran već je otvoren u vremenu i prostoru. O tome kako se živi, uči i radi u nekoj ustanovi dječjeg vrtića, o njezinoj veličini, razvedenosti, obrazovanosti njezinih protagonista, njihovim mikro kulturama i dr. ovisi kakva će biti kultura određene ustanove. Ona se može razlikovati od kulture neke druge ustanove, čak i u slučaju da imaju iste parametre, koji tu kulturu određuju. Dječji vrtić je mjesto susretanja i dijaloga, koje bi trebalo pružiti čitav spektar primjerenih, i potrebama suvremenih obitelji, prilagođenih oblika komunikacije, kako bi djeca mogla odrastati u atmosferi dijaloga (prema Rinaldi, 2006).
Suradnja s obitelji usmjerena je na ostvarivanje dijaloga, pružanje podrške roditeljstvu i pružanju prilika roditeljima da se uključe u život vrtića, a onda i u dnevne živote svoje djece i tako ostvare/ostvaruju one uloge, koje su im, kao mladim zaposlenim ljudima, često onemogućene. Stoga je važno osigurati uvjete za ostvarivanje temeljnih roditeljskih, ali i djetetovih prava na sudjelovanje.
OSTVARIVANJE PRAVA OBITELJI I DJECE NA SUDJELOVANJE
Dječji vrtić je mjesto susretanja i dijaloga, koje bi trebalo pružiti čitav spektar primjerenih, i potrebama suvremenih obitelji, prilagođenih oblika komunikacije, kako bi djeca mogla odrastati u atmosferi dijaloga (prema Rinaldi, 2006). „Dijete je subjekt vlastitoga djetinjstva. Ono posjeduje potencijal za učenje kroz demokratski dijalog i razmjerno sudjelovanje u distribuciji moći pa ga je potrebno uvažiti i uključiti u demokratske procese zajednice u kojoj živi (Prout i James u: Dahlberg i dr., 1999)“.  Obitelj je temeljna društvena zajednica, a pitanje primarne socijalizacije i učenja djece u ozračju suvremenih kretanja od opće je važnosti za društvenu zajednicu. O pojavi novih institucijskih kultura djetinjstava i obitelji govore suvremene studije (Zimmer, 1985; Neuman, 1989; Ebert, 1993; Elkind, 1996; Katz i McClellan, 1999. i dr. u: Špoljar, 2003). Prepoznajemo ih po fenomenu premještanja (translokacije) obiteljskih funkcija na institucije, u kojima se pojedinačne potrebe članova obitelji zadovoljavaju na način da se odrasli druže međusobno, odvojeno od djece i, djeca međusobno, odvojeno od roditelja. Djeca paralelno žive dvije odvojene socijalizacije: obiteljsku i institucijsku. Posljedica takvih praksi je značajno sužavanje zajedničkog konteksta za dijalog i razumijevanje, što ekonomist Victor Fuchs potkrjepljuje podatkom kako današnja djeca, počevši od 1960-ih godina do danas, gube tjedno 10 do 12 sati roditeljskog vremena (u: Elkind, 1996). Ne čudi, stoga, da se danas, u okviru profesionalnog diskursa sve češće govori o potrebi učestalije refleksije i bolje komunikacije kroz nove i primjerenije sadržaje usmjerene na djetetov napredak. Metodologija rada na ovom području je participativna, interaktivna i orijentirana na odnose, unutar kojih su svi sudionici potpuno uključeni u proces učenja (akcijski pristup): konstrukt – promjena ponašanja – nova znanja, vještine – promjena stava – novi konstrukti (nova znanja).  Cilj je usmjeren na podizanje kompetencija svih odraslih kako bi su-kreirali demokratsko ozračje (klimu) i djeci predstavljali model demokratskih odnosa utemeljen na vrijednostima demokratskog građanstva. Razlozi tome leže u činjenici da se pozicioniranje suvremenog, post-konvencijskog, djeteta u dominantno odraslome društvu mijenja temeljem njegovih prava na sudjelovanje u odlučivanju.

Prikaz pristupa u odnosu na          Na razini odgojne skupine:           U suradnji s obitelji djeteta         
sudionike- na razini vrtića

Stvarati demokratsko ozračje i       Stjecati pozitivna mirotvorna       Stvarno uključivati dijete i 
prakticirati demokratsku                  iskustva (svi osobito                      obitelj u procese su-
praksu                                                  djeca). Uključivati dijete u             odlučivanja (oba 
(život i odlučivanje u vrtiću)             procese su-odlučivanja u               konteksta socijalizacije).
                                                              Životu odgojne skupine
Kako:                                                    Kako:                                                    Kako:
Razvijati kompetencije za               Akcijska istraživanja, Pedagoški     Oblici suradnje i 
cjeloživotno učenje.                       Projekti, dnevne rutine                     komunikacije s obitelji

Što:                                                        Što:                                                       Što:
Mijenjanje kulture ustanove:      Uvažavanje djetetova                        -Dokumentiranje procesa
od odlučivanja umjesto i za         mišljenja: Sve što dijete ima              učenje djeteta      
dijete do suradnje i                       reći o tome kako svijet                      -uključivanje djeteta           
zajedničkog odlučivanja               funkcionira (osobiti kroz                     u važna pitanja koja  
                                                          pravila grupe), gdje vidi sebe u            se tiču života  
                                                          u tom svijetu, kakav može biti              obitelji.
                                                          njegov doprinos svijetu na
                                                          dnevnoj/općoj razini, učiti o
                                                         demokraciji i djelovati na
                                                         demokratski način, učiti 
                                                         temeljne pojmove demokracije
                                                         i građanskog odgoja,
                                                         različitosti i jednakosti kao
                                                         temeljnih načela održivosti
                                                         života u zajednici, razvijati 
                                                         odgovornost i samopouzdanje. 
                                         







Na temelju članka 44. Statuta Dječjeg vrtića „SOVICE“ 
KLASA: 035-02/20-03/4,
               URBROJ: 2109/1-06-20-02
 Upravno vijeće Dječjeg vrtića „SOVICE“ na svojoj 12. sjednici održanoj dana 15.9.2025. godine usvojilo je Kurikulum Dječjeg vrtića „SOVICE“ u pedagoškoj godini 2025./2026.



Ravnateljica:                                                                                                         Predsjednik Upravnog vijeća: 
Manuela Škvorc                                                                                                        Anita Škvorc-Branda
                                                                                                      

_______________________                                                                               _______________________

